Държавен вестник, бр. 22, 2013 г., стр. 13

БРОЙ  22	
Д Ъ Р Ж А В Е Н  В Е С Т Н И К 	
СТР.  13  
(4) Оценката на екологичното състояние 
и екологичния потенциал на повърхностните 
водни тела се извършва по типово специ­
фични класификационни системи съгласно 
приложение № 6 и стандарти за качество за 
специфични замърсители, химични елементи 
и други вещества съгласно приложение № 7.
(5) Класификационните системи и стан­
дартите за качество по ал. 4 са резултат от 
научноприложни разработки, изпълнени в 
съответствие с изискванията и процедурите, 
регламентирани в екологичното законода­
телство.
(6) За дадени типове повърхностни води, 
както и при някои особени случаи определени 
биологични елементи за качество могат да 
имат подкрепяща роля или да бъдат изклю­
чени от оценката на екологичното състоя­
ние или потенциал, когато има обосновано 
предложение, базирано на солидна научна 
информация и данни.
Раздел III
Процедура за комбиниране на биологични­
те елементи за качество и използваните за 
оценка индикатори и параметри в един пункт 
за мониторинг
Чл. 13. (1) Параметри, които са показателни 
за даден биологичен елемент за качество и 
характеризират ефектите от един и същ натиск 
от човешка дейност, могат да се комбинират 
например чрез осредняване на стойностите им 
или чрез процедура за определяне на фактор 
на тежест. Използването на няколко различни 
параметъра за един и същ биологичен елемент 
за качество за оценка ефекта на един и същ 
вид натиск е допустимо с цел повишаване 
степента на достоверност на крайната оценка.
(2) Стойностите на параметри, които са 
показателни за даден биологичен елемент 
за качество и са специфични за ефектите от 
различни по вид и характер източници на 
натиск, не се осредняват. Комбинирането на 
резултатите става, като най-лошият резултат 
за групата параметри определя оценката на 
ниво биологичен елемент за качество.
(3) Допустимо е комбиниране чрез осред­
няване на стойностите на параметри, които не 
са специфични за конкретен вид въздействие, 
а характеризират комплексния ефект на набор 
от въздействия.
(4) Комбинирането на резултатите от оцен­
ките на състоянието за всеки биологичен еле­
мент за качество се извършва, като крайната 
оценка на състоянието в пункта се определя 
от най-ниската оценка за даден биологичен 
елемент за качество.
Раздел IV
Представяне на резултатите от мониторинга 
и класифициране на химичното състояние
Чл. 14. (1) Когато химичното състояние 
на едно повърхностно водно тяло постигне 
съответствие със стандартите за качество 
на околната среда, установени в наредбата 
по чл. 135, ал. 1, т. 17 ЗВ, то се регистрира 
като постигащо добро химично състояние. В 
противен случай водното тяло се регистрира 
като непостигащо добро химично състояние. 
(2) Басейновите дирекции съставят карта 
за всеки район за басейново управление, на 
която е отразено химичното състояние на 
всяко водно тяло чрез цветово обозначение 
съгласно втората колона на таблицата в при­
ложение № 8.
Раздел V
Определяне на химически стандарти за ка­
чество на повърхностни води
Чл. 15. При определянето на химически 
стандарти за качество на повърхностни води 
за основните замърсители, посочени в т. 1 – 9 
на приложение № 3, се използват данни за 
остри и хронични състояния на токсичност 
при посочените по-долу базови таксони, които 
присъстват в разглеждания воден обект, както 
и за всички други водни видове, за които има 
налични данни: 
1. водорасли и/или макрофити;
2. дафния или представителни организми 
за солени води;
3. риби.
Чл. 16. При подготовката на химическите 
стандарти за качество се прилага следната 
процедура за определяне на максималната 
средногодишна концентрация на замърси­
телите:
1. определяне на подходящ фактор на 
оценка на безопасност за всеки от случаите, 
посочени в приложение № 9, в съответствие с 
наличните данни от оценката на безопасността 
на веществата, извършена съгласно раздел 
3.3.1 на Приложение I към Регламент (ЕС) 
1907/2006 относно регистрацията, оценката, 
разрешаването и ограничаването на химикали 
(REACH);
2. когато има налични данни за устой­
чивостта и биоакумулирането, те се вземат 
предвид при определянето на окончателната 
стойност на стандарта за качество на окол­
ната среда;
3. определеният стандарт се сравнява с 
всички данни от други теренни проучвания; 
в случай на аномалии изчисленията се пре­
разглеждат за изчисляване на по-прецизни 
фактори на оценка на безопасност;